**Lawrence Lessig**, nado o 3 de xuño de 1961 no estado do Dakota do Sur, é un xurista norteamericano de notoriedade internacional.

Traxectoria
-----------

Estudou na Universidade de Pensilvania, no Trinity College (Cambridge) e na Universidade Yale. Foi profesor de Dereito en Harvard e na Universidade de Chicago.

Está considerado liberal progresista, se ben no seu momento foi asistente dos xuíces Richard Posner e Antonin Scalia, considerados conservadores.

En 2002 Lessig obtivo o FSF Award for the Advancement of Free Software da Free Software Foundation (FSF). O 28 de marzo de 2004 foi elixido para integrar a Xunta Directiva da FSF.

O concepto de "cultura libre" propúxoo no seu libro en su libro homónimo (*Cultura libre*). É un activo promotor do software libre e o espectro aberto.

Especialista de dereito político e de dereito da propiedade intelectual, é un importante defensor da liberdade sobre Internet e oponse a unha interpretación extensiva do dereito de autor que prexudica o potencial de creación e aos intercambios en liña. É unha das voces máis escoitadas nos debates sobre os límites do dereito de autor e sobre o desenvolvemento mundial de Internet.

Actualmente é profesor de dereito (C. Wendell and Edith M. Carlsmith Professor of Law) na *Stanford Law School* (Universidade Stanford, California) onde fundou o Center for Internet and Society. É o actual presidente de Creative Commons (2010), membro do Consello da Electronic Frontier Foundation e membro da Xunta Directiva do *Software Freedom Law Center*, creado en febreiro de 2005.

No 2015 anuncia a súa candidatura á presidencia dos USA polo Partido Demócrata tendo como obxectivo aprobar unha única lei, a Citizens Equality Act, tras o que dimitiría deixando a presidencia ó Vicepresidente que forme equipo con el.

Obra
----

* *Code and Other Laws of Cyberspace* (2000) ISBN 978-0-465-03913-5
* *The Future of Ideas* (2001) ISBN 978-0-375-50578-2
* *Free Culture* (2004) ISBN 978-1-59420-006-9
* *Code: Version 2.0* (2006) ISBN 978-0-465-03914-2
* *Remix: Making Art and Commerce Thrive in the Hybrid Economy* (2008) ISBN 978-1-59420-172-1

Notas
-----

1. ↑  *Leadership of FSF* *(en inglés)*.
2. ↑  "Spectrum Policy: Property or Commons? Arquivado 27 de setembro de 2011 en Wayback Machine.", artigo de Thomas Hazlett e Lawrence Lessig, 1 de marzo de 2003 *(en inglés)*.
3. ↑  Todas as obras da listaxe están baixos licenza CC e poden ser descargas da rede.

Véxase tamén
------------

### Ligazóns externas

* *Entrevista en director co profesor Lawrence Lessig* Arquivado 24 de xullo de 2011 en Wayback Machine. o 18 de febreiro de 2009 *(en inglés)*.

### Outros artigos

* Movemento pola cultura libre

|  |  |
| --- | --- |
| Control de autoridades | 
* Wd: Q217790
* WorldCat
* VIAF: 40280446
* BIBSYS: 33850
* BNE: XX1535104
* BNF: 15010515g
* CANTIC: a11575931
* CiNii: DA13126362
* Discogs: 438331
* FAST: 1497812
* GND: 123211476
* ICCU: RMSV039508
* IMDb: nm2163781
* ISNI: 0000 0001 1963 719X
* LCCN: no99044097
* LibraryThing: lessiglawrence
* MusicBrainz: ID
* NDL: 00839943
* NKC: js20081001001
* NNDB: 000026067
* NTA: 191978124
* OL: OL1518080A
* openMLOL: 774
* SSRN: 17068
* SUDOC: 082573379
* TMDb: 90713

 |